FILIP HRGOVIĆ (25)ostvario je drugu pobjedu u profesionalnoj karijeri. Suparnik je bio neporaženi Čeh Pavel Sour (35) , koji je dosad imao svih šest pobjeda u karijeri i koji je dva kilograma teži od hrvatskog boksača.





Borba u njemačkom Schwerinu počela je odmah žestoko.

Prvo je 25-godišnji hrvatski boksač uzdrmao suparnika desnim direktom, a zatim i lijevim krošeom. Ipak, sredinom prve runde češki nokauter uzvratio je aperkatom i na nekoliko sekundi žestoko uzdrmao Hrgovića koji se nekako izvukao iz problema.

U prve dvije i pol minute borbe Šour je bio ravnopravan Hrgoviću, izgledalo je da će prva runda završiti neriješeno, a onda je Hrgović krenuo u završni napad

Tada je uslijedila efektna kombinacija našeg teškaša koju je završio sjajnim krošeom i Čeha poslao na pod.